A Törvényszék 2023. október 18-i ítélete – EBB kontra Szíria
(T-467/22. sz. ügy)1
(„Választottbírósági kikötés– Harmadik országbeli szikes talaj rehabilitációjára és mezőgazdasági területek szikesedésének megakadályozására irányuló projektre vonatkozó hitelmegállapodás – Szerződés nemteljesítése – A kifizetett előleg visszafizetése – Késedelmi kamatok – Mulasztási eljárás”)
Az eljárás nyelve: angol
Felek
Felperes: Európai Beruházási Bank (képviselők: T. Gilliams, R. Stuart és F. Oxangoiti Briones meghatalmazottak, segítőik: D. Arts és E. Paredis ügyvédek)
Alperes: Szíriai Arab Köztársaság
Az ügy tárgya
Az EUMSZ 272. cikken alapuló keresetében az Európai Beruházási Bank (EBB) azt kéri, hogy a Törvényszék kötelezze a Szíriai Arab Köztársaságot arra, hogy az Eufrátesz (Szíria) alsó völgye szikes talajának rehabilitációjára és mezőgazdasági területei szikesedésének megakadályozására irányuló projektre vonatkozó 80211. sz. hitelmegállapodás (a továbbiakban: hitelmegállapodás) alapján az EBB által képviselt Európai Unió részére fizesse meg 1 959 745,31 euró kamatokkal növelt összegét.
Az ítélet rendelkező része
A Törvényszék kötelezi a Szíriai Arab Köztársaságot, hogy az Európai Beruházási Bank (EBB) által képviselt Európai Unió részére fizessen meg a 2022. június 30-án esedékes tőkeösszegnek, valamint a szerződéses és a késedelmi kamatoknak megfelelő 1 959 745,31 euró összeget.
Az 1 680 510,04 euró tőkeösszeget 2022. június 30-tól a kifizetés időpontjáig évi 3,5%-os késedelmi kamattal kell növelni.
A Törvényszék a Szíriai Arab Köztársaságot kötelezi a költségek viselésére
____________
1 HL C 359., 2022.9.19.